Kenta lodenn  PLOUGASTELL-DAOULAZ  REIER PLOUGASTELL  Dan A. ILI0U, Person Plougastell.  Piou nen-deus en eur dremen e-keñver Plougastell  War beg douar ar vro-ze, gwechou taolet eur zell,  Evid gweled ar herreg, peulvaned greet gand mein,  Savet ganto en neñvou linenn rouzet o hein ?  Kemeret vent vid lehiou armet den em zifenn  Ouz eonennerien ar mor, a stleje an anken…  Ar reier-mañ po gwelan a ra din-me soñjal  E brezeliou Breiz-Izel ouz ar Zaozon gwechall.  Diwarnezo marteze z eus bet Plougastelliz  O stourm eneb an estren vid mired o frankiz.  O ! nag int reñket braoig war ribl ster  Landerne  Gand eun dorn oll-hallouduz, dorn nerzuz on Doue !  Me wel reier ar Mêziou, larkoh Roh-Nivelenn,  Roh-an-Impalaerez, ivez Roh-Kerezenn.  Ar pez zo bet lavaret, gwechall a Vreiz-Izel,  A hell beza lavaret, me gred, a Blougastell :  Breiz-Izel, na kaerra bro !  Koad en he hreiz, mor en he zro !  Peb bro he-deus he madou, traou ha traou all kaerroh,  Nikun, an oll am hredo, nhe-deus reier koantoh…  O ! diou roh wenn va hêrig, ô reier Kerzadiou,  Ho kwelet m-eus nousped gwech em haerra bloaveziou ;  O tiwall va bandenn zaout war yeot ho letonenn  Mem-beus gand va mignoned greet meur a abadenn.  Chwi gemere ho lodenn en on flijaduriou,  Hag a responte skiltruz don oll hoarzadennou.  Gwaskedet en ho kostou, al labousedigou  A ree eun trouz dudiuz oh ober o neizou.  Ma tigoueze deom moned el lehiou-ze riskluz  Prestig e veze klevet kriadennou doaniuz.  En ho kerhenn ni bigne pa z oa tomm an amzer,  Evid gweled an neizou ha gweled ar pellder.  Abredig en o faoutou al labousedigou  3